รัฐบาลไทย-ข่าวทำเนียบรัฐบาล-ผู้ว่าฯ ร้อยเอ็ด นำจิตอาสาร่วมจัดกิจกรรม "จิตอาสาพัฒนาชุมชน วัด ประชา รัฐ สร้างสุข" เนื่องในโอกาสฉลองพระชนมายุ 8 รอบ สมเด็จพระสังฆราช 26 มิถุนายน 2566 ณ วัดโสดาราม ตำบลอัคคะคำ
วันเสาร์ที่ 24 มิถุนายน 2566
24/06/2566
ผู้ว่าฯ ร้อยเอ็ด นําจิตอาสาร่วมจัดกิจกรรม "จิตอาสาพัฒนาชุมชน วัด ประชา รัฐ สร้างสุข" เนื่องในโอกาสฉลองพระชนมายุ 8 รอบ สมเด็จพระสังฆราช 26 มิถุนายน 2566 ณ วัดโสดาราม ตําบลอัคคะคํา
ผู้ว่าฯ ร้อยเอ็ด นําจิตอาสาร่วมจัดกิจกรรม "จิตอาสาพัฒนาชุมชน วัด ประชา รัฐ สร้างสุข" เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 ณ วัดโสดาราม ตําบลอัคคะคํา อําเภอโพธิ์ชัย จังหวัดร้อยเอ็ด
วันนี้ (24 มิ.ย. 66) นายทรงพล ใจกริ่ม ผู้ว่าราชการจังหวัดร้อยเอ็ด เปิดเผยว่า จังหวัดร้อยเอ็ดได้บูรณาการภาคีเครือข่ายในพื้นที่ จัดโครงการจิตอาสาพัฒนาชุมชน วัด ประชา รัฐ สร้างสุข เนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 ณ วัดโสดาราม บ้านอัคคะ หมู่ที่ 1 ตําบลอัคคะคํา อําเภอโพธิ์ชัย จังหวัดร้อยเอ็ด โดยได้รับเมตตาจาก พระมหาสมพร กิตฺติวณฺโน เจ้าอาวาสวัดโสดาราม นําคณะสงฆ์ร่วมกิจกรรม โดยมีผู้เข้าร่วมกิจกรรม อาทิ นายไพโรจน์ จิตจักร ปลัดจังหวัดร้อยเอ็ด นายพิชัยยา ตุระซอง หัวหน้าสํานักงานจังหวัดร้อยเอ็ด นายพิศ นันทพูนพิพัฒน์ พัฒนาการจังหวัดร้อยเอ็ด นายธรณิศ เทพแพงตา หัวหน้าสํานักงานป้องกันและบรรเทาสาธารณภัยจังหวัดร้อยเอ็ด นายประยูร จรเจริญ ผู้อํานวยการสํานักงานพระพุทธศาสนาจังหวัดร้อยเอ็ด นายนิทัศน์ เทศสวัสดิ์ นายอําเภอโพธิ์ชัย นายสุนทรธรรม สาระโป นายกเทศมนตรีตําบลอัคคะคํา ผู้แทนหัวหน้าหน้าส่วนราชการจังหวัดร้อยเอ็ด หัวหน้าส่วนราชการระดับอําเภอ จิตอาสาพัฒนาชุมชน ภาคีเครือข่าย และประชาชนอําเภอโพธิ์ชัย จังหวัดร้อยเอ็ด ร่วมกิจกรรมกว่า 250 คน
นายทรงพล ใจกริ่ม ผู้ว่าราชการจังหวัดร้อยเอ็ด กล่าวว่า เพื่อเป็นการร่วมเฉลิมพระเกียรติเนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 จังหวัดร้อยเอ็ด ได้ร่วมกับกระทรวงมหาดไทย โดยกรมการพัฒนาชุมชน กําหนดจัดโครงการจิตอาสาพัฒนาชุมชน วัด ประชา รัฐ สร้างสุข เพื่อเฉลิมพระเกียรติเนื่องในโอกาสฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 และเพื่อเป็นการสนับสนุนและขับเคลื่อนโครงการวัด ประชา รัฐ สร้างสุข ของมหาเถรสมาคม กระทรวงมหาดไทย และภาคีเครือข่าย โดยได้มีการจัดกิจกรรมจิตอาสาทําความสะอาด ปรับปรุงภูมิทัศน์ภายในวัดโสดาราม บ้านอัคคะ หมู่ที่ 1 ตําบลอัคคะคํา อําเภอโพธิ์ชัย จังหวัดร้อยเอ็ด รวมทั้งกิจกรรมเพื่อเสริมสร้างคุณภาพชีวิตที่ดีอย่างยั่งยืนของประชาชน ได้แก่ กิจกรรมปลูกผักและสมุนไพร สร้างความมั่นคงทางอาหารตามพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี การร่วมกันปรับปรุงภูมิทัศน์บริเวณหน้าวัดโสดารามให้เป็นพื้นที่แห่งความยั่งยืนและความสุขที่เป็นมิตรกับสิ่งแวดล้อม สร้างพื้นที่สีเขียว พร้อมทั้งได้เทพื้นคอนกรีตในบริเวณศาลาปฏิบัติธรรม วัดโสดาราม เพื่อเป็นสัปปายะสถานในการปฏิบัติธรรมและทําบุญของพุทธศาสนิกชนและนักท่องเที่ยว
"ในโอกาสมหามงคลนี้ ส่วนราชการทุกส่วน จิตอาสาพัฒนาชุมชน ภาคีเครือข่าย และประชาชนอําเภอโพธิ์ชัย จังหวัดร้อยเอ็ด ได้ร่วมกันจัดกิจกรรมเพื่อเฉลิมพระเกียรติเนื่องในโอกาสฉลองพระชนมายุครบ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ในวันที่ 26 มิถุนายน 2566 นอกจากนี้ยังได้จัดกิจกรรมต่อยอดขยายผลการน้อมนําพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี สู่ปฏิบัติการปลูกผักสวนครัว เพื่อสร้างความมั่นคงทางอาหาร ให้เป็นไปอย่างต่อเนื่องและเห็นผลเป็นรูปธรรมแล้ว ยังเป็นการส่งเสริมให้วัดเป็นศูนย์กลางการเรียนรู้ด้านการสร้างความมั่นคงทางอาหารของคนในชุมชน อันเป็นการดําเนินการมิติ "ยาไทย" คือ การส่งเสริมให้พี่น้องประชาชนได้พึ่งพาตนเอง ดูแลตนเองให้พึ่งพิงพึ่งพากับธรรมชาติ ยังประโยชน์ที่ยั่งยืนให้กับชีวิต" ผู้ว่าฯ ทรงพล กล่าวเพิ่มเติม
นายทรงพล ใจกริ่ม ผู้ว่าราชการจังหวัดร้อยเอ็ด กล่าวในช่วงท้ายว่า ขอเชิญชวนพี่น้องประชาชนชาวจังหวัดร้อยเอ็ดและพุทธศาสนิกชนชาวไทยทุกท่านได้ร่วมกันบําเพ็ญประโยชน์ ทําความดีด้วย หัวใจ ปฏิบัติสมาธิกรรมฐาน หรือปฏิบัติธรรม และนําหลักธรรมคําสอนของพระพุทธศาสนามาช่วยพัฒนาจิตใจให้เข้มแข็ง เพื่อมีพลังใจและพลังกายที่แข็งแรงในการดําเนินชีวิตอย่างมีความสุข เพื่อน้อมถวายเป็นพุทธบูชา ธรรมบูชา และสังฆบูชา ในโอกาสมหามงคลฉลองพระชนมายุ 8 รอบ สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก 26 มิถุนายน 2566 ด้วยความถึงพร้อมด้วยธรรมโดยพร้อมเพรียงกัน